LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2014 M. BIRŽELIO 26 D. ĮSAKYMO NR. 1K-195 „DĖL DARBO GRUPĖS SUDARYMO“ PAKEITIMO

2018 m. gegužės 17 d. Nr. 1K-185

Vilnius

P a k e i č i u Lietuvos Respublikos finansų ministro 2014 m. birželio 26 d. įsakymą Nr. 1K-195 „Dėl darbo grupės sudarymo“ ir jį išdėstau nauja redakcija:

„LIETUVOS RESPUBLIKOS FINANSŲ MINISTRAS

ĮSAKYMAS

DĖL DARBO GRUPĖS SUDARYMO

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, 4.10 papunkčiu ir Lietuvos Respublikos finansų ministerijos nuostatų, patvirtintų Lietuvos Respublikos Vyriausybės 1998 m. rugsėjo 8 d. nutarimu Nr. 1088 „Dėl Lietuvos Respublikos finansų ministerijos nuostatų patvirtinimo“, 9.2 papunkčiu:

1.	S u d a r a u Verslui skirtų finansinių priemonių išankstinių vertinimų atlikimo darbo grupę (toliau – Darbo grupė):

Loreta Maskaliovienė – finansų viceministrė (Darbo grupės pirmininkė);

Ramūnas Dilba − Finansų ministerijos Investicijų departamento direktorius (Darbo grupės pirmininko pavaduotojas);

Rita Armonienė – Ūkio ministerijos Europos Sąjungos paramos koordinavimo departamento direktorė (pakaitinė narė – Olesia Žakevičienė, Ūkio ministerijos Europos Sąjungos paramos koordinavimo departamento Finansinių priemonių skyriaus vedėja);

Lingailė Biliūnaitė – Socialinės apsaugos ir darbo ministerijos Europos Sąjungos struktūrinės paramos departamento Struktūrinės paramos politikos skyriaus vedėja;

Lora Gogelytė – Finansų ministerijos Finansų rinkų politikos departamento Kapitalo rinkų skyriaus vedėja (pakaitinė narė – Ramunė Radvilienė, Finansų ministerijos Finansų rinkų politikos departamento Kapitalo rinkų skyriaus vyriausioji specialistė);

Agnė Kazlauskaitė – Finansų ministerijos Investicijų departamento Finansinių priemonių skyriaus vedėja (pakaitinė narė – Laurita Kazickienė, Finansų ministerijos Investicijų departamento Finansinių priemonių skyriaus vedėjo pavaduotoja);

Vilma Popovienė – Švietimo ir mokslo ministerijos Mokslo skyriaus vedėja (pakaitinė narė – Agnė Gaidamavičienė, Švietimo ir mokslo ministerijos Europos Sąjungos paramos koordinavimo departamento Europos Sąjungos paramos valdymo skyriaus vyriausioji specialistė);

Daiva Raščiauskaitė – Finansų ministerijos Valstybės iždo departamento Prognozavimo ir rizikos valdymo skyriaus vedėja (pakaitinis narys – Aldas Beginskas, Finansų ministerijos Valstybės iždo departamento Skolinimosi ir pinigų valdymo skyriaus vyriausiasis specialistas);

Viktorija Vaitkevičienė – UAB „Investicijų ir verslo garantijos“ Priemonių valdymo skyriaus projektų vadovė (pakaitinė narė – Inga Beiliūnienė, UAB „Investicijų ir verslo garantijos“ Priemonių valdymo skyriaus vadovė).

2. P a v e d u:

2.1. Darbo grupei:

2.1.1. pasitvirtinti Darbo grupės darbo reglamentą;

2.1.2. teikti pasiūlymus ir pastabas dėl verslui skirtų finansinių priemonių išankstinių (angl. ex-ante) vertinimų;

2.1.3. pritarti verslui skirtų finansinių priemonių išankstiniams (angl. ex-ante) vertinimams.

2.2. Finansų ministerijos Investicijų departamentui:

2.2.1. parengti Darbo grupės darbo reglamento projektą ir pateikti jį Darbo grupei tvirtinti per pirmąjį posėdį;

2.2.2. techniškai aptarnauti Darbo grupę;

2.2.3. Darbo grupei parengus ir (ar) pakeitus verslui skirtų finansinių priemonių išankstinių (angl. ex-ante) vertinimų ataskaitas, jų rezultatų santraukas pateikti Veiksmų programos stebėsenos komitetui susipažinti.“

Finansų ministras	Vilius Šapoka